Germán Lauro

Germán Luján Lauro (født 2. april 1984 i Buenos Aires) er en argensinsk kulestøter og diskoskaster. Han har flere gullmedaljer fra søramerikamesterskapet i friidrett og Iberoamerikanske mesterskapet i friidrett, og kom på sjetteplass ved VM i friidrett innendørs 2012. 

 Karriere som junior 
Som junior- og U23-utøver har Lauro mange titler på regionalt nivå. I ungdomsklassen vant han både kule og diskos ved Søramerikamesterskapet i friidrett 2000.World Junior Athletics History - South American Youth Championships 2000 , besøkt 3. juli 2012. Året etter vant han gull i diskos ved Søramerikamesterskapet i friidrett for juniorer, og han fikk syvendeplass i diskos, men ble slått av venezuelanske Héctor Hurtado i diskos ved Panamerikanske mesterskapet i friidrett 2001 for juniorer, og fikk dermed sølv.- World Junior Athletics History - South American Junior Championships 2001 , besøkt 3. juli 2012.World Junior Athletics History - Pan American Junior Championships 2001 , besøkt 3. juli 2012. 

Ved Søramerikamesterskapet i friidrett for juniorer 2002 i Brasil fikk han sølv i både kule og diskos, bak brasilianske Gustavo de Mendonça i begge øvelser, og året etter fikk han bronse i diskos samme mesterskap, og fjerdeplass i kulestøt.- World Junior Athletics History - South American Junior Championships 2002   , besøkt 3. juli 2012.- World Junior Athletics History - South American Junior Championships 2003   , besøkt 3. juli 2012.

I U23-klassen fikk han bronse i diskos ved Søramerikamesterskapet i friidrett 2004, og han fikk gull i både kule og diskos ved Søramerikamesterskapet i friidrett 2006 i samme klasse.GBR Athletics - SOUTH AMERICAN UNDER 23 CHAMPIONSHIPS, besøkt 3. juli 2012.European Athletics - SAmC Buenos Aires ARG 10 - 12 November, besøkt 3. juli 2012.

 Karriere som senior 
Han deltok for første gang i seniorklassen i sørafrikamesterskapet i 2006 i Colombia, og vant gull i kule med 18,97 meter.Web Archive - 44º CAMPEONATO SURAMERICANO - VARONES / 34º CAMPEONATO SURAMERICANO - DAMAS, besøkt 3. juli 2012. Han slo med det chilenske Marco Antonio Verni, som vant dette mesterskapet både i 2001, 2003 og 2005. Også ved Søramerikamesterskapet i friidrett 2007 vant han gull, denne gang i både kule og diskos.IAAF - 6.91 Long Jump victory for Maggi over Costa - South American Championships Day Two, besøkt 3. juli 2012. Ved Panamerikanske leker 2007 i Brasil fikk han fjerdeplass i diskosIAAF - Robles shines with rainy 13.25 – Pan-Am Games Day 6 , besøkt 3. juli 2012. (56,08 meter) og femteplass i kulestøtIAAF - Barber takes 100m title with 11.02 – Pan American Games, Day 3, besøkt 3. juli 2012. (19,49 meter), og han deltok i sitt første VM dette året; VM i friidrett 2007 i Osaka i Japan. I VM greide han 19,19 meter i kvalifiseringsrunden, og gikk ikke videre til finalen. 

Ved Iberoamerikanske mesterskapet i friidrett 2008 i juni fikk han bronse i kulestøt, bak hhv. Borja Vivas og Reinaldo Proenza.IAAF - Shot putter Ducó extends South American junior record in Iquique - Ibero-American Champs Day 1, besøkt 3. juli 2012. I august deltok han ved sommer-OL 2008 i Beijing, men ble slått ut i kvalifiseringsrunden, med 19,07 som lengste støt. 

I 2009 vant han igjen gull i både kule og diskos ved Søramerikamesterskapet i friidrett, som denne gangen ble arrangert i Lima i Peru. Han deltok også ved VM i friidrett 2009, men fikk ingen gyldige støt i kvalifiseringen, og endte på sisteplass. Ved det Iberoamerikanske mesterskapet i friidrett 2010 i Spania fikk han sølv i kule, bak Marco Fortes, til tross for ny personlig rekord på 20,43 meter, og han måtte nøye seg med fjerdeplass i diskos med 59,66 som lengste kast. 

Han fikk gull i kulestøt og sølv i diskos (bak Ronald Julião) ved Søramerikamesterskapet i friidrett 2011. Igjen ble han slått ut i kulestøt i kvalifiseringen ved VM i friidrett 2011, men i oktober fikk han bronse ved Panamerikanske leker i Mexico. Kan støtet 20,41 i finalen, kun 2 cm bak sin personlige rekord fra året før, men måtte se seg slått av Dylan Armstrong (21,30) og Carlos Véliz (20,76).Guadalajara 2011 - Men's Shot Put Final , besøkt 3. juli 2012. 

Ved VM i friidrett innendørs 2012 nådde han finalen i kulestøt, med 20,40 meter i kvalifiseringen. Dette var ny områderekord innendørs (Sør-Amerika). Alle hans tre støt var over 20 meter. I finalen greide han 20,38 i siste støt, og fikk sjetteplass. 

I juni 2012 deltok han ved det Iberoamerikanske mesterskapet i friidrett i Venezuela, der han vant både kulestøt- og diskoskonkurransen. Han satte ny personlig rekord i diskos med 63,55 meter, og slo Ronald Julião (61,67) med nesten to meter. 

 Referanser 

 Eksterne lenker 

  Profil hos Sports-Reference  (OL-resultater)
  Profil hos European Athletics
  Profil hos All-athletics.com 

Kategori:Argentinske kulestøtere
Kategori:Argentinske diskoskastere
Kategori:Argentinske mestere i friidrett
Kategori:Deltakere for Argentina under Sommer-OL 2008
Kategori:Friidrettsutøvere under Sommer-OL 2008
Kategori:Deltakere for Argentina under Sommer-OL 2012
Kategori:Friidrettsutøvere under Sommer-OL 2012
Kategori:Deltakere for Argentina under Sommer-OL 2016
Kategori:Friidrettsutøvere under Sommer-OL 2016
Kategori:Deltakere for Argentina under VM i friidrett 2009
Kategori:Deltakere for Argentina under VM i friidrett 2011
Kategori:Deltakere for Argentina under VM i friidrett 2013
Kategori:Deltakere for Argentina under VM i friidrett 2015
Kategori:Personer fra Buenos Aires
Kategori:Fødsler i 1984